**О Б Р А З Л О Ж Е Њ Е**

**I. Уставни основ за доношење Закона**

Уставни основ за доношење Закона о потврђивању Споразумa између Владе Републике Србије и Владе Руске Федерације о сарадњи у борби против тероризма садржан је у члану 99. став 1 тачка 4. Устава Републике Србије, према којој је у надлежности Народне скупштине да потврђује међународне уговоре када је законом предвиђена обавеза њиховог потврђивања.

**II. Разлози за потврђивање Споразума**

Споразум између Владе Републике Србије и Владе Руске Федерације о сарадњи у борби против тероризма потписан је у Београду, 18. јуна 2020. године. Потписан је на основу Закључка о прихватању Извештаја о преговорима у циљу закључења Споразума, којим је усвојен усаглашени текст Споразума и овлашћен потпредседник Владе и министар унутрашњих послова др Небојша Стефановић за потпис. Споразум је закључен јер је постојала обострана воља две државе да интензивирају сарадњу у области борбе против тероризма, кроз размену оперативних информација, али и искустава и добре праксе.

Потврђивањем Споразума омогућује се његово ступање на снагу, како је предвиђено чланом 13. Споразума.

Сагласно члану 13. Закона о закључивању и извршавању међународних уговора („Службени гласник РС”, број 32/13) Министарство спољних послова покреће поступак потврђивања наведеног споразума.

**III. Оцена потребних финансијских средстава за спровођење закона**

За реализацију предметног споразума у 2020. години нису потребна финансијска средства. У 2020. и 2021. години средства ће бити обезбеђена у складу са лимитима за 2021. и 2022. годину за раздео 15 – Министарство унутрашњих послова.

За спровођење овог споразума није потребно предвидети посебна финансијка средства у буџету Републике Србије за Безбедносно-информативну агенцију.

За спровођење овог споразума није потребно предвидету посебна финансијка средства у буџету Републике Србије за Републичко јавно тужилаштво.

За спровођење овог споразума није потребно предвидети посебна финансијска средства у буџету Републике Србије за Тужилаштво за организовани криминал.